**O Fortuna** ó ***Carmina Burana*** *le* ***Carl Orff***

**Torthaí foghlama:**

*1.11 – struchtúr píosa ceoil a léiriú go fisiciúil nó le híomhánna.*

*1.14 – comparáid a dhéanamh idir píosaí ceoil le cumadóirí éagsúla ó thíortha éagsúla, ach iad a bheith comhchosúil de réir ré agus stíle.*

*2.9 – an bealach a ndéantar fuaim in uirlisí a shainaithint, a láidreachtaí agus a laige i gceolchasadh a léiriú.*

*3.3 – staidéar a dhéanamh ar stíl ceol stairiúil faoi leith; anailís a dhéanamh ar na teicnící atá coitianta sa stíl.*

**Ceol sa Ré Nua-aimseartha**

Sa ré nua-aimseartha i stair an cheoil, bhí cumadóirí ag lorg bealaí nua chun a gcuid cruthaitheachta a léiriú. Ba mhinic díchordaí in úsáid in ionad comhchordaí, ba mhinic a bhí séiseanna briste, le réimse leathan, deacair le canadh siar agus le cuimhneamh orthu. Bhíodh amchomharthaí ag athrú go minic, agus rithimí neamhrialta in úsáid. Tháinig deireadh le rialtacht, agus le hintuarthacht an cheoil – ciallaíonn sé sin nár thaitin sé le cumadóirí go mbeadh a fhios ag an lucht éisteacht cad a bhí le teacht. Tháinig fás agus forbairt ar an gceolfhoireann agus bhíodh fuaim níos mó agus níos láidre ag an gceol dá bharr. Is minic a bhíodh uirlis le seinm ar bhealach nuálach chun fuaim éagsúil a thabhairt do ghnáthuirlis. Is minic a bhíodh codarsnacht mhór le sonrú sa dinimic le hathruithe tobann ó láidir go ciúin.

Scríobh ana-chuid cumadóirí ceol i gcomhair uirlisí agus guthanna, tá *Carmina Burana* leCarl Orff san áireamh sa chás seo.

**Cantáid**: píosa ceol canta le tionlacan ceolfhoirne. Is féidir leis an gceol a bheith eaglasta nó tuata (*secular).*

**Carmina Burana**

**Carl Orff (1895-1982)**

Scríobh an cumadóir Gearmánach Carl Orff a lán saothar drámata do chór agus ceolfhoireann mhór. Cheap sé gurb í an rithim an chuid ba thábhachtaí den cheol. Go minic ina chuid ceoil, tógtar na patrúin rithime ón gceol tíre agus ón gceol rince agus go minic athsheinntear iad arís is arís.

Tá an saothar seo, *Carmina Burana,* bunaithe ar dháin i leabhar amhráin ón 13ú aois, ar thángthas air i mainistir i ndeisceart na Gearmáine sa 19ú céad. Scríobh Carl Orff an ceol *Carmina Burana* (bailiúchán de 25 gluaiseacht) i gcomhair cór meascaithe, cór buachaillí, aonréadaigh agus ceolfhoireann. Sa chéad léiriú den chantáid seo (Frankfurt 1937), bhí mím leis mar thacaíocht ealaíonta. Ba i Laidin, Fraincis agus Gearmáinis a bhí na hamhráin agus bhí téamaí éagsúla - earrach, grá, fíon, mná agus airgead ina measc – le fáil iontu. Tá scileanna Orff le cloisteáil sna páirteanna do ghuthanna agus cór.

**O Fortuna- Gluaiseacht 1**

 Seinntear an ghluaiseacht seo ag tús na cantáide agus athsheinntear arís ag an deireadh í. Tá an uigeacht homafónach (séis le tionlacan/tacaíocht cordaí) agus úsáidtear séiseanna agus rithimí atá simplí ach éifeachtach. Tá athsheinnm an-tábhachtach sa ghluaiseacht.

**UIRLISÍ**

|  |  |  |  |
| --- | --- | --- | --- |
| FliúiteogFliúitÓbóCor AnglaisClairinéadDordchlairinéadBasúnOllbhásún(*Double bassoon*) | CornTrumpaTrombónTiúba | TiompánGlockenspielCelestaCiombailGangDord-drumaDhá Phianó | VeidhlíníViólaíDordveidhilíOlldoirdCór SATD(Gach guth) |

**Tonúlacht:** Módúil - Mód lá. Ciallaíonn sé seo gurb é lá an lárnóta tonúlachta.

**Foirm:** Aonadach(*unitary*) A A1 A2. Ciallaíonn sé seo go bhfuil an ghluaiseacht bunaithe ar théama amháin ceoil.

Tá cur síos ar an bhfoirm thíos:

Barra 1-4: Tosnaíonn an ghluaiseacht go drámata le cór agus ceolfhoireann mar aon le tionlacan ó thiompán ard. Tá sé an-láidir ar fad, agus tosaíonn sé ar dhíchorda. Amchomhartha neamhghnách: 3/1= 3 leathlán i ngach barra.

**Príomhroinn** Véarsa 1

Barraí 5-20: Tá athrú drámatúil sa diminic ó *ff* go *pp* agus géarú ar an luas. Athraíonn an t-amchomhartha go 3/2. Gluaiseann an tséis i gcéimeanna, le go leor athsheanma ar d, d, t, t. Seinneann na tiompáin crósrithim dhá bharra, rud a chuireann le sceitimíní an cheoil.

Barraí 21-28: Tá sé seo cosúil le barraí 5-20 ach le nótaí breise seinnte tréach níos airde. Canann an cór i dtréacha (*3cha*). Stopann an chrosrithim agus cuirtear béim ar an tríú buille de gach barra.

Véarsa 2

Barraí 29-60: Tá an roinn seo cosúil le barraí 5-28 ach le clairinéad sa tionlacan.

Véarsa 3

Barraí 60-101 Pléascadh mór fuaime ag tús véarsa trí. Éiríonn an luas níos tapúla arís. Seinneann gach uirlis anois, an líne shéise ochtach níos airde agus canann na guthanna ochtach ó chéile. Seinneann TU (téaduirlisí) agus corn an ceol céanna leis na guthanna. Tá an gang chun tosaigh anois. Ag druidim i dtreo deireadh na gluaiseachta tá sampla de meiliosma (níos mó ná nóta amháin ar gach siolla) Déantar géarú eile ar an luas ag barra 93. Leanann an nóta deireanach ar feadh 9 mbarra, le tionlacan rithime bríomhar *fff.* An corda deireanach ná mórchorda D, rud a chuireann leis an mothú de ghlóir. **Obair duitse**

1. Léirigh foirm O Fortuna le híomhánna nó go fisiciúil.
2. Roghnaigh uirlis amháin a sheinntear in O Fortuna, déan taighde air, agus déan cur i láthair do do pháirtí ranga faoin uirlis sin. San áireamh bíodh cur síos ar an bhfuaim, ar an mbealach a ndéantar an fhuaim, na buntáistí agus na míbhuntáistí a bhaineann leis an uirlis sin sa cheol.
3. Déan taighde faoi na cumadóirí seo a leanas, a mhair ag an am céanna le Orff: Aaron Copland, Sergei Prokofiev, George Gershwin.
4. Roghnaigh ceann amháin de na saothair seo a leanas leis na cumadóirí liostáilte thuas, agus déan comparáid idir é agus O Fortuna ó *Carmina Burana* faoi na ceannteidil a thugtar.
5. *Fanfare for the Common Man* le Copland
6. *Cantata for the 20th Anniversary of the October Revolution,* Gluaiseacht 2 Na Fealsúnaithe le Prokofiev
7. An t-amhrán ‘Shall we dance’ ón scannán den ainm céanna, le George Gershwin.

|  |  |  |
| --- | --- | --- |
| Gné den cheol | O Fortuna ó *Carmina Burana* | Do rogha ón liosta: |
| Séis(eanna) |  |  |
| Rithim |  |  |
| Luas |  |  |
| Comhcheol (armóin) |  |  |
| Mothú |  |  |
| Liricí – an scéal nó míniú |  |  |
| Uigeacht |  |  |
| Tonúlacht |  |  |
| Feidhm an cheoil |  |  |
| An tréithe is láidre den cheol, dar leat. |  |  |
| Do thuairim faoin gceol |  |  |

1. Roghnaigh na gnéithe ceoil comónta idir an dá phíosa i gceist 4 thuas. Cuir i gcomparáid iad le liosta de na tréithe a bhaineann le ceol sa Ré Rómánsach.